**Մերի Փափազյան**, Նյու Հևենի Հարավային Կոնեկտիկուտի պետական համալսարանի 11-րդ ռեկտորը (2011 թվականից)։ 2016 թվականի հունվարի 27-ին Կալիֆոռնիայի պետական համալսարանի հոգաբարձուների խորհուրդը Փափազյանին նշանակել է Սան Խոսե համալսարանի ռեկտոր։ Պաշտոնը ստանձնելու է 2016 թվականի հուլիսի 1-ին։ Համալսարանի 159-ամյա պատմության մեջ Փափազյանը երրորդ կին ռեկտորն է։

Կենսագրություն
--------------

Ծնվել է Հարավային Կալիֆոռնիայում Ֆեռահյան հայկական դպրոցի ուսուցիչներ Մերիլին և Հակոբ Արշակունիների ընտանիքում։ Մոր ընտանիքը գաղթել է ԱՄՆ 19-րդ դարի սկզբներին։ Հայրը ծնվել է Հունաստանում՝ հայի ընտանիքում և տեղափոխվել է ԱՄՆ՝ սովորելու։

Փափազյանն ավարտել է Լոս Անջելեսի Կալիֆոռնիայի համալսարանը, ստացել անգլերեն գրականության բակալավրի, մագիստրոսի և դոկտորի աստիճան։

Կարիերան սկսել է Միչիգանի Օքլենդ համալսարանում՝ որպես անգլերեն լեզվի պրոֆեսորի օգնական և ի վերջո դառնում է Արվեստի և գիտությունների քոլեջի փոխդեկանը, այնուհետև դառնում է Նյու Ջերսիի Մոնտքլեր պետական համալսարանի Հումանիտար և սոցիալական գիտությունների քոլեջի դեկանը, որը հանրային համալսարան էր՝ 17000 ուսանողներով։

2007 թվականին դառնում է Նյու Յորքի քաղաքային համալսարանի մաս կազմող Բրոնքսի Լեման քոլեջի ռեկտորը և ակադեմիական հարցերով ավագ փոխնախագահը։

2011 թվականի դեկտեմբերին նշանակվել է Հարավային Կոնեկտիկուտի պետական համալսարանի 11-րդ ռեկտորը։

Փափազյանին և ամուսնուն՝ Դենիս Փափազյանին շնորհվել է Հայաստանի պետական մանկավարժական համալսարանի պատվավոր դոկտորների կոչում։

2015 թվականի հուլիսի 3-ին Մերի Փափազյանը հանդիպել է ԱԺ նախագահ Գալուստ Սահակյանի հետ, որտեղ Փափազյանը ներկայացրել է Հարավային Կոնեկտիկուտի պետական համալսարանի անցած ուղին, կառուցվածքը, ծրագրերն ու առաջիկա քայլերը։

Գրքեր
-----

Մի շարք գրքերի, հոդվածների հեղինակ է։ 2003 թվականի օգոստոսին Ուեյնի պետական համալսարանի կողմից հրատարակվել է «John Donne and the Protestant Reformation: New Perspectives» գիրքը։ Երկրորդ գիրքը՝ «The Sacred and Profane in English Renaissance Literature»-ը, հրատարակվել է 2008 թվականի հունիսին Դելավեր Փրես համալսարանի կողմից։

Անձնական կյանք
--------------

Ամուսինը՝ պրոֆեսոր Դենիս Փափազյանն է, ով Միչիգան-Դիրբորն համալսարանի Հայկական հետազոտական կենտրոնի հիմնադիր տնօրենն է։

Այժմ ապրում է Վուդբրիջում՝ ամուսնու և 2 դուստրերի՝ Անիի և Մարիի հետ։

Ծանոթագրություններ
------------------

1. 1 2 3  «SCSU Welcomes Incoming President Dr. Mary A. Papazian». www.ct.edu. 2011 թ․ դեկտեմբերի 8. Արխիվացված է օրիգինալից 2015 թ․ սեպտեմբերի 23-ին. Վերցված է 2016 թ․ հունվարի 28-ին.
2. ↑  «Dr. Mary Papazian». citiesofpromise.com. Վերցված է 2016 թ․ հունվարի 28-ին.
3. 1 2  «San Jose State Appoints Mary Papazian Its 29th President». NBC Bay Area. 2016 թ․ հունվարի 27. Վերցված է 2016 թ․ հունվարի 28-ին.
4. ↑  «SJSU names Mary Papazian third president in a year». Santa Cruz Sentinel. 2016 թ․ հունվարի 27. Վերցված է 2016 թ․ հունվարի 28-ին.
5. ↑  «Mary Papazian Appointed San Jose State University President». asbarez.com. 2016 թ․ հունվարի 27. Վերցված է 2016 թ․ հունվարի 28-ին.
6. ↑  «A CONVERSATION WITH PRESIDENT PAPAZIAN». southernct.edu. Արխիվացված է օրիգինալից 2016 թ․ հունվարի 2-ին. Վերցված է 2016 թ․ հունվարի 28-ին.
7. ↑  «SCSU President To Resign In July». courant.com. 2016 թ․ հունվարի 27. Վերցված է 2016 թ․ հունվարի 28-ին.
8. ↑  «EXECUTIVE BIOGRAPHY Mary A. Papazian, Ph.D. President Southern Connecticut State University» (PDF). sjsu.edu. Արխիվացված է օրիգինալից (PDF) 2016 թ․ ապրիլի 2-ին. Վերցված է 2016 թ․ հունվարի 28-ին.
9. 1 2 3  «PRESIDENT MARY A. PAPAZIAN». southernct.edu. Արխիվացված է օրիգինալից 2016 թ․ փետրվարի 10-ին. Վերցված է 2016 թ․ հունվարի 28-ին.
10. ↑  «Գալուստ Սահակյանն ընդունել է Հարավային Կոնեկտիկուտի պետական համալսարանի ռեկտորին». ankakh.com. 2015 թ․ հուլիսի 3. Արխիվացված է օրիգինալից 2019 թ․ ապրիլի 7-ին. Վերցված է 2016 թ․ հունվարի 28-ին.